மன அழுத்தம்
{{விக்கியாக்கம்}}
 '''மன அழுத்தம்''' (Stress) என்பது [[மனிதன்]] அல்லது [[விலங்கு]] [[உயிரினம்|உயிரினத்தில்]] உண்மையாகவோ அல்லது கற்பனையாகவோ, [[உடல்]] ரீதியாக அல்லது [[மனம்|மன]] ரீதியாக ஏற்படும் தாக்கங்களுக்கு சரியான முறையில் எதிர்ச் செயலை செய்ய முடியாத நிலை தோன்றுவதன் தொடர்விளைவு அல்லது பின்விளைவாகும்&lt;ref&gt;''The Stress of Life'', Hans Selye, New York: McGraw-Hill, 1956.&lt;/ref&gt;. இந்த மன அழுத்தம் என்ற பதம் [[உயிரியல்]] மற்றும் [[உளவியல்]] அடிப்படையில் முதலில் 1930 ஆம் ஆண்டில் பயன்படுத்தப்பட்டது. இருப்பினும் அண்மைக் காலங்களில் இதுபற்றி மிக அதிகமாகப் பேசப்பட்டு வருகிறது.
 
 மன அழுத்தத்தின் அறிகுறிகள் உடல், மன, பழக்கவழக்கம் தொடர்பில் மாற்றங்களை ஏற்படுத்தும். மன அழுத்தத்தின் பொதுவான அறிகுறிகளாக எச்சரிக்கை உணர்வு, அதிகரிக்கும் அதிரினலின் சுரப்பு, அதிகரிக்கும் [[சோர்வு]], எளிதில் எரிச்சலடைதல் அல்லது [[கோபம்|கோபமடைதல்]], [[தசை]]களில் ஏற்படும் இறுக்கம், எதிலும் கவனம் செலுத்த முடியாத நிலைமை போன்றவற்றுடன், அதிகரிக்கும் [[இதயத் துடிப்பு]], [[தலைவலி]] போன்ற சில [[உடலியங்கியல்]] பிரச்சனைகளும் காணப்படும்&lt;ref&gt;Stress can occur in a variety of forms, including anxiety, a form of stress often accompanied by additional symptoms and bodily reactions.[http://www.ehealthmd.com/library/stress/STR_whatis.html EHealthMD: What is stress?] Retrieved September 3, 2008&lt;/ref&gt;.
 
 ==சொல்லியல் ஆரம்பம்==
 Hans Selye என்ற [[உட்சுரப்பியியல்|உட்சுரப்பியியலாளரால்]] முதன் முதலில் உயிரியலில் இந்த மன அழுத்தம் என்ற பதம் பயன்படுத்தப்பட்டது&lt;ref&gt;Hans Selye, History of the Stress Concept. Ch. 2 in [[Leo Goldberger]] and [[Shlomo Breznitz]] Handbook of Stress: Theoretical and Clinical Aspects. Free Press, 1982&lt;/ref&gt;. பின்னர் எந்தவொரு தாக்கத்திற்கும் தவறான ஓர் உடற்றொழிலியல் எதிர் விளைவு கொடுக்கப்படும் நிலையைக் காட்டுவதாக இந்த பதத்தை விரிவுபடுத்தினார். மன அழுத்தத்தைத் தூண்டக்கூடிய காரணியினால், மிதமான எரிச்சல் அல்லது கோபம் கொள்ளும் நிலை தொடங்கி, மிகவும் தீவிரமான தொழிற்பட முடியாத நிலை வரையான பாதிப்பு ஏற்படுவதால், மன, உடல் [[நலம்|நலத்தில்]] செயல் நிறுத்தம் ஏற்படலாம் எனக் கூறினார்.
 
 ==அறிகுறிகள்==
 மன அழுத்தமானது வெவ்வேறு நிலைகளில் காணப்படுவதுடன், அறிகுறிகளும் வேறுபடும். இந்த அறிகுறிகள் மனிதருக்கேற்ப, சூழ்நிலைக்கேற்ப, தீவிரத்தின் அளவிற்கேற்ப வேறுபடும். இதனால் [[உடல்]] [[நலம்]] பாதிப்படைவதுடன், [[மனச்சோர்வு]]ம் ஏற்படும்.
 
 * ''உணர்வு தொடர்பானவை:'' அதிகரித்த [[கவலை]], மனக் குழப்பம், மனக் கலக்கம் அல்லது மனப் போராட்டம், எளிதில் எரிச்சலுறல் அல்லது கோபப்படல், மனதை ஓய்வாக வைத்துக்கொள்ள முடியாமல் உணர்தல், தனிமையாக உணர்தல், [[மனச்சோர்வு|மனச்சோர்வு அல்லது உளச்சோர்வு]]
 * ''உடற்றொழிலியல் இடர்கள்:'' [[தலைவலி]], [[நெஞ்சுவலி]] போன்ற [[வலி]]கள், [[வயிற்றுப்போக்கு]] (Diarrhoea) அல்லது [[மலச்சிக்கல்]],  (Constipation), குமட்டல் (Nausea), தலைச்சுற்றல் (Dizziness), அதிகரித்த [[இதயத் துடிப்பு]]
 * ''பழக்கவழக்கம் தொடர்பானவை:'' மிக அதிகமாகவோ, மிகக் குறைவாகவோ உணவு உட்கொள்ளல், அதிக [[தூக்கம்]] அல்லது [[தூக்கமின்மை]], சமூகத்திலிருந்து ஒதுங்கி இருத்தல், வேலைகளைத் தள்ளிப்போடல், பொறுப்புகளில் இருந்து ஒதுங்குதல், அதிகரிக்கும் [[மதுபானம்|மதுபான]]ப் பாவனை, [[போதைப்பொருள்]] பாவனை, [[புகைத்தல்]] போன்றவற்றுடன் நகம் கடித்தல் போன்ற ஒழுங்கற்ற பழக்கங்கள்.
 
 == இவற்றையும் பார்க்க ==
 * [[மன அழுத்த மேலாண்மை]]
 
 ==அடிக்குறிப்புகள்==
 {{reflist}}
 
 {{உணர்ச்சிகள்}}
 
 [[பகுப்பு:உளநோயியல்]]
 [[பகுப்பு:உளவியல் விளைவுகள்]]